Žermanická přehrada

Žermanická přehrada je údolná nádrž na rieke Lučina pri Žermaniciach. Bola vybudovaná v rokoch 1951 až 1958 pre zásobenie ostravského priemyslu prevádzkovou vodou. Na hrádzu bolo spotrebované 116 600 m³ betónu. Je dlhá 314 m a vysoká 38 m. Vodná plocha zaberá 248 ha a celkový objem priehrady činí 25 300 000 m³ vody. Maximálna hĺbka je 28 m. V dôsledku stavby priehrady boli zatopené dediny Horní a Dolní Soběšovice. Vodný režim Nedostatočná vodnosť vlastnej Lučiny si vyžiadala vybudovanie privádzača Morávka-Žermanice z rieky Morávky, ktorý bol dokončený v roku 1959. Systém vodohospodárskych diel v povodí Morávky a Lučiny doplnila neskôr vybudovaná nádrž na Morávke. Využitie Účelom vodného diela Žermanice je zásobenie podnikov v ostravskom regióne prevádzkovou vodou, ďalej potom navyšovanie prietokov v toku pod priehradou a výroba elektrickej energie. Slávnostne sprevádzkovaná bola 8. novembra 1958 a spočiatku dodávala vodu ostravskej Novej huti a papierni vo Vratimove. Nádrž a jej okolie je vyhľadávaným rekreačným miestom. Hranicu priehrady tvoria obce Lučina, Dolní Domaslavice, Soběšovice a Žermanice. Pri stavbe priehrady vznikla prírodná pamiatka Žermanický lom. Referencie Tento článok je čiastočný alebo úplný preklad článku Žermanická přehrada na českej Wikipédii. Iné projekty Commons ponúka multimediálne súbory na tému Žermanická přehrada Externé odkazy Zatopené osudy – Žermanická priehrada, dokument ČT, možnosť online prehrania